b'\n_START_ARTICLE_\nEdastamise kadu\n_START_PARAGRAPH_\nEdastamise kadu kirjeldab laine akumulatiivset intensiivsuse langust tema levimisel allikast l\xc3\xa4bi mingi keskkonna. Terminit kasutatakse laialdaselt optikas ja akustikas. Edastamise kao m\xc3\xb5\xc3\xb5tmine on oluline n\xc3\xa4iteks summutite ja sonarite kavandamisel.\n_START_SECTION_\nKasutusvaldkonnad\n_START_PARAGRAPH_\nM\xc3\xb5istet edastamise kadu kasutatakse erinevates valdkondades.\n_START_SECTION_\nEhitusakustika\n_START_PARAGRAPH_\nEhitusakustikas vastab edastamise kaole m\xc3\xb5iste heliisolatsiooniv\xc3\xb5ime. Heliisolatsiooniv\xc3\xb5ime n\xc3\xa4itab tarindi v\xc3\xb5imet v\xc3\xa4hendada heliv\xc3\xb5imsust. Seega on edastamise kao m\xc3\xb5\xc3\xb5tmise keskkonnaks tarindid ja laineteks helilained.\n_START_SECTION_\nAllveeakustika\n_START_PARAGRAPH_\nAllveeakustikas kasutatakse edastamise kao m\xc3\xb5istet laialdaselt. Seejuures kasutatakse edastamise kao m\xc3\xb5istet allveeakustikas \xc3\xa4ravahetatuna m\xc3\xb5istega levikadu (ing. k - propagation loss). Edastamise kadu kirjeldab allveeakustikas heliintensiivsuse langust tema levimisel allikast vastuv\xc3\xb5tjani veekeskkonnas. Samas kasutatakse teda allvee-heliisolatsiooni meetme nagu mullikardinate heliisolatsiooniv\xc3\xb5ime kirjeldamiseks.'